מתי אטלס

ביוגרפיה

ב-2001 סיים את לימודי המשחק בסטודיו למשחק ניסן נתיב תל אביב.

קריירה בטלוויזיה ובקולנוע

ב-2002 גילם את אלי מרקו בטלנובלה "לחיי האהבה". ב-2004 גילם את שלום, אחיו הצעיר של אסי כהן בסדרת הטלוויזיה "אהבה זה כואב", ושיחק בסרטו של שמוליק קלדרון "תגובה מאוחרת" לצד ליאור מילר. ב-2005 גילם את חנוך כץ בטלנובלה החסידית "החצר". בין השנים 2006–2007 גילם במהלך העונה השלישית והרביעית את אברי ז'טה בטלנובלה "השיר שלנו". ב-2008 גילם את דמותו של שלום חבלין בסרט "אלטלנה". ב-2009 גילם את בן זוגו לשעבר של עזרי (רן דנקר) בסרטו של חיים טבקמן "עיניים פקוחות" לצד רן דנקר וזוהר שטראוס; וגילם מדריך גדנ"ע בעונה השנייה של סדרת הטלוויזיה בבימויו של רני בלייר "פרשת השבוע". ב-2010 גילם את מתי בסרטו של דן תורג'מן "רימון הזהב" והשתתף בסדרת הטלוויזיה "תיבת נוח" בבימויו של רני בלייר. ב-2011 גילם את דמותו של פואד בסדרת הדרמה היומית "אליפים" ששודרה בערוץ הילדים וכן גילם בתוכנית הסאטירה בובה של לילה את דמותו של אלי טביב, הבעלים (דאז) של הפועל תל אביב. בשנת 2012 שיחק אטלס בסרט הקולנוע "רווקה פלוס" של דובר קוסאשווילי.

קריירה בתיאטרון

בתיאטרון 'גשר' גילם את ג'ימי בהצגה "אופרה בגרוש" מאת ברטולד ברכט; גילם את רוברט בהצגה "שאריות של אהבה" מאת בראד פרייזר; גילם את פדריל בהצגה "נישואי פיגארו" מאת פייר בומרשה ואת יאשה בהצגה "גן הדובדבנים" מאת אנטון צ'כוב.
בתיאטרון 'בית ליסין' גילם את סיסו בעל הרטייה בהצגה "בשידור חי" מאת דפנה אנגל.
בתיאטרון 'הבימה' גילם אטלס את ציקי בהצגה "הוראות הפעלה" מאת שירלי בייטל נתיב.
בנוסף, משנת 2004 ועד היום מקיים אטלס מפגשים על בסיס שבועי עם בני נוער/ עמותת "עתיד לצעירים בנושא אלימות, סמים ואלכוהול בבתי ספר.

קריירת דיבוב

אטלס דיבב כ-60 סרטים וסדרות. ביניהם: ב-2005 דיבב את טאפווד בסרט הקולנוע "פגוש את היונים", מסביב לעולם עם פליקס/ סקוטי, המסכה חוזרת/ לוקי, באטמן/ ברוס ויין - באטמן (מאמצע שנות ה-2000 ועד היום), ב-2006 דיבב את צ'יק בסרט "מכוניות"; את לארי הנחש בסרט "ג'ונגל סיטי", את צ'יק בסרט "מכוניות" ואת שאנקס בסדרת הטלוויזיה "וואן פיס". ב-2007 דיבב את פרנסואה בסרט "רטטוי"; את צ'יקן ג'ו בסרט "תפוס ת'גלים"; את טרזן בסדרת הטלוויזיה "אגדת טרזן" ובקולנוע ב"שרק השלישי" "רטטוי" ו"מכושפת". ב-2008 דיבב ב"בולט"/ בובי, "טרמפ לירח"/ אולדרין, וב"עלילות ספיידרוויק". ב-2009 דיבב את שלמה ארצי בסדרת האנימציה "סלב'ס"; השתתף בדיבוב הסרט "הצ'יוואווה מבוורלי הילס" ודיבב את גלאר בסרט "פלאנט 51". ב-2010 דיבב ב: האריה מארץ עוץ/ איש הפח, נני מקפי 2/ פיל גרין, דונקי שוט/ דון קישוט, הארי ודלי הדינוזאורים/ טורי, בסרט "הנסיכה והצפרדע", ואת באטמן. ב-2011 דיבב ב: הרפתקאות הפיראטים בעולם האומנות/ רב-חובל זעף, עכברסטה/ רישרש, פלאנט שין/ נסמית', ג'ננה בסוואנה/ טוטו השימפנזה, למונייד מאות'/ שופט, מכוניות 2/ פילמור, חלומו של דולפין/ מייקל, ג'וני טסט/ דארק ווגאן / דמויות שונותאת מאסטר קרוק בסרט קונג פו פנדה 2, את דמותו של נסמית' קוף השימפנזה בפלאנט שין, ואת קפטן הוק בסדרת הטלוויזיה "ג'ייק והפיראטים בארץ לעולם לא". וב-2012 דיבב את הגובלין/נורמן אוסבורן בספיידרמן איש העכביש. ב־2013 דיבב ב"קסם של הורים/ גוואנדיסימו ופרנסיס וב"סופר סטרייקה" את אל-מטדור ובסרטי הקולנוע "יצאת כריש 2"/ הקטור ו"לעוף על הזמן"/ סטנדיש. ב-2014 דיבב ב: ג'ייק מציל את ארץ לעולם לא/ קפטן הוק וב־2015 דיבב ב: לנפסט/ טאנוס, דאגי/ מספר, נינג'גו/ קלוס, ג'ייק והפיראטים מארץ לעולם לא/ קפטן הוק, ספיידרמן - איש העכביש/ נורמן אוסבורן, מפלצת של מלון 2/ מייק, ברבי מלכת הרוקנרול/ פין אוקספורד, בלינקי ביל: הסרט/ סר קלוד, הסיפור של באטמן/ באטמן, המיניונים/ הרב, ברבי נסיכת הכוח/ הברון ון ראונדל, באזז/ ג'ואי, כוח וולטרון/ לאנס, ג'ייק והפיראטים מארץ לעולם לא - הקרב על הספר/ קפטן הוק, ספיד רייסר - הדור הבא/ ספרייטל, סברינה: סודות של מכשפה בתיכון/ ג'ים. ב-2015 בסדרות "הפיראט המהיר" ו "דאגי" ובקולנוע את הנחש ב"הנסיך הקטן" ואת ג'ו ב "ברבי ציידת האוצרות". ב-2016 דיבב אטלס את נורמן אוסבורן ב "ספיידרמן", את ליאם ב "תפוס את האגוז" וכמו כן בסדרות "נינג'גו", "בוב הבנאי" ו"משמר האריות- השאגה חוזרת". ב-2019 דיבב בסרטים "הנסיכה איימי" ו"אלאדין".

קריירת תרגום

אטלס תרגם כ-15 סדרות וסרטים משנת 2009 ועד היום. בין הסדרות המכשפים מוויברלי פלייס, קסם של הורים (דיסני), ג'ייק והפיראטים, קלרנס, זאק וקודי, מר מוכשר, אסטרו-דג, ג'וני טסט, עכבראסטה, המחליפים, טוטלי ספייס, אומי-זומי, הסוכן המיוחד אוסו טיגי הטיגריס ועוד.

במאי דיבוב

בשנת 2012 החליף את עמיחי בר טוב וכמה במאי דיבוב אחרים באולפני אלרום ושיתף פעולה עם גלי נשר.